b'\n_START_ARTICLE_\nBrigadni general (ZDA)\n_START_SECTION_\nZakonske omejitve\n_START_PARAGRAPH_\nPravni zakonik ZDA izrecno omejuje skupno \xc5\xa1tevilo generalov na aktivnem slu\xc5\xbeenju. Skupno \xc5\xa1tevilo aktivnih generalov je tako omejeno slede\xc4\x8de: 302 Kopenska vojska, 279 Vojno letalstvo in 80 Korpus mornari\xc5\xa1ke pehote ZDA. Nekatera mesta so rezervirana ali so dodeljena s polo\xc5\xbeajem.\n_START_SECTION_\nPovi\xc5\xa1anje, napredovanje in slu\xc5\xbeenje\n_START_PARAGRAPH_\nZa povi\xc5\xa1anje v stalni \xc4\x8din brigadnega generala morajo potencialni kandidati iti skozi preiskovalni postopek, ki ga opravi odbor generalov iz svoje veje oboro\xc5\xbeenih sil . Napredovalni odbor tako sestavi seznam \xc4\x8dastnikov, ki jih predlaga za povi\xc5\xa1anje. Seznam je nato predan sekretarju veje oboro\xc5\xbeenih sil (za kopensko vojsko, za vojno mornarico, za vojno letalstvo) in Zdru\xc5\xbeenemu \xc5\xa1tabu Oboro\xc5\xbeenih sil v pregled, nakar pa je preko sekretarja za obrambo poslan predsedniku ZDA. Predsednik nato na predloge zgoraj na\xc5\xa1tetih predlaga \xc4\x8dastnike za povi\xc5\xa1anje, a lahko hkrati oz. tudi predlaga kateregakoli drugega \xc4\x8dastnika, ki ni na seznamu, v primeru \xc4\x8de je to v interesu dr\xc5\xbeave, a je to izredno redko. Senat ZDA mora nato potrditi kandidata z ve\xc4\x8dinskim glasovanjem, predno je \xc4\x8dastnik povi\xc5\xa1an. V primeru, \xc4\x8de je kandidat namenjen za polo\xc5\xbeaj, ki prina\xc5\xa1a \xc4\x8din brigadnega generala, predsednik prav tako mora predlagati ustreznega kandidata. Za vse tri uniformirane slu\xc5\xbebe morajo kandidati \xc4\x8dez postopek preverbe, predno grejo predlogi pred Senat, saj so enozvezdni in dvozvezdni \xc4\x8dini stalni osebni \xc4\x8dini. Tako general obdr\xc5\xbei svoj \xc4\x8din, tudi \xc4\x8de zapusti polo\xc5\xbeaj, ki zahteva \xc4\x8din brigadnega generala._NEWLINE_\xc4\x8cas slu\xc5\xbeenja brigadnega generala je odvisen od polo\xc5\xbeaja, zakonika ali/oz. \xc4\x8de je \xc4\x8dastnik ponovno ume\xc5\xa1\xc4\x8den na polo\xc5\xbeaj, je tipi\xc4\x8dna doba slu\xc5\xbeenja brigadnega generala med dvema in \xc5\xa1tirimi leti.\n_START_SECTION_\nUpokojitev\n_START_PARAGRAPH_\nRazen prostovoljne upokojitve zakonik predvideva \xc5\xa1tevilo mandatov za upokojitev. Vsi brigadni generali se morajo upokojiti po petih letih v \xc4\x8dinu ali po 35 letih slu\xc5\xbebe (kar pride kasneje), razen v primeru, \xc4\x8de je bil izbran ali predlagan za povi\xc5\xa1anje ali je bil ponovno imenovan v \xc4\x8din, da bi lahko slu\xc5\xbeil dalje. Druga\xc4\x8de pa se morajo vsi generalni \xc4\x8dastniki upokojiti mesec po dopolnjenem 64. letu. Toda sekretar za obrambo ZDA lahko zadr\xc5\xbei generalovo upokojitev do 66. rojstnega dne in predsednik ZDA lahko to stori do 68. rojstnega dne. Generali pa se po navadi upokojijo \xc5\xbee prej, tako da omogo\xc4\x8dijo napredovanje mlaj\xc5\xa1im \xc4\x8dastnikom.\n_START_SECTION_\nZgodovina\n_START_PARAGRAPH_\n\xc4\x8cin je v uporabi Oboro\xc5\xbeenih sil ZDA vse od ameri\xc5\xa1ke osamosvojitvene vojne. Brigadni general je bil prvi izklju\xc4\x8dno pehotni \xc4\x8dastnik, ki je poveljeval brigadi, a so se dol\xc5\xbenosti \xc4\x8dina v 19. in 20. stoletju zelo spremenljive._NEWLINE_V \xc4\x8dasu priprave na vojno leta 1812 (med 16. marcem 1802 in 11. januarjem 1812) je bil \xc4\x8din generalmajorja ukinjen, s \xc4\x8dimer je \xc4\x8din brigadnega generala postal najvi\xc5\xa1ji \xc4\x8din Kopenske vojske ZDA._NEWLINE_Prvi brigadni general Korpusa mornari\xc5\xa1ke pehote ZDA je bil komandant korpusa Archibald Henderson, ki je postal brevetni brigadni general v 30. letih 19. stoletja za zasluge med drugo seminolsko vojno. Prvi nebrevetni brigadni general marincev je bil komandant Jacob Zeilin, ki je bil povi\xc5\xa1an v ta \xc4\x8din leta 1874. Upokojil se je \xc5\xbee \xc4\x8dez dve leti, tako da je naslednji brigadni general postal komandant Charles Heywood, ko je bil povi\xc5\xa1an marca 1899. Od leta 1908 so vsi komandanti korpusa obvezno imeli \xc4\x8din brigadnega generala._NEWLINE_Oznaka \xc4\x8dina je ena srebrna zvezda, ki se nosi na ramenski epoleti oz. ovratniku; sama oznaka se ni spremenila vse od ustvaritve \xc4\x8dina._NEWLINE_Danes v Kopenski vojski in Korpusu mornari\xc5\xa1ke pehote ZDA brigadni general obi\xc4\x8dajno slu\xc5\xbei kot namestnik poveljnika divizije oz. enote v mo\xc4\x8di divizije. Lahko poveljuje tudi samostojni brigadi.'